Siembamba

Siembamba is 'n Afrikaanse wiegeliedjie waarmee kinders aan die slaap gesus word. Die liedjie is in 2013 as een van die "Grootste Afrikaanse Liedjies van Alle Tye" aangewys.Grootste Afrikaanse Liedjie van Alle Tye: Hier is die Top 50! , besoek op 11 Oktober 2014 Verskeie kleuterskole, kinderprogramme, boeke, ens. is al na die liedjie vernoem.

 Oorsprong 
Die liedjie se woorde word deur sommige as omstrede beskou, omdat dit oppervlakkig ontleed klink of 'n kind vermoor word. Dit het gissings laat ontstaan dat dit moontlik een van Louis Leipoldt se gedigte is wat oor die dood van kinders in die konsentrasiekampe handel.Op maat van die aandwind wat wieg oor die ‘wei’, Volksblad, 28 Mei 2011

Verskeie verduidelikings is egter hierteen aangebied, onder andere dat die woorde "siembamba" Xhosa vir "ons vang hom" is. In die konteks verwys dit na 'n slang (of iets wat gevang word, en dus gevaar of onheil versinnebeeld) en dan vermorsel word.Siembamba: oorsprong en betekenis van die woorde, besoek op 11 Oktober 2014

Volgens die Etimologiewoordeboek van Afrikaans is die woord waarskynlik ’n samestelling van Portugees: sim, ‘ja’ en bamba, ‘dans, spring, ophang’, of minder waarskynlik Xhosa, ukubamba ‘gryp, vang, vashou’ of Zoeloe, bamba ‘vat, gryp’ of Zoeloe, isibamba, ‘veselgordel’, of dalk bloot ’n klankmatige woord wat ’n wiegbeweging suggereer.

Die liedjie is tot in die 19de eeu gesing as "Sie(n) mamba, mama se kindjie", wat weereens na 'n slang (die bose, onheil, gevaar) verwys. Die woorde “sien die mamba" het later siembamba in die volksmond geword, soos dit vandag algemeen bekend staan.Siembamba, Maroela Media, 24 Augustus 2013

Die eerste verwysing na die liedjie is in Joan van Niekerk se Die groot Afrikaanse-Hollandse liederbundel wat in 1927 verskyn het. Die oorsprong daarvan is egter nie gedokumenteer nie. Tien jaar later het dit in die eerste FAK-sangbundel verskyn.Trap op sy kop dan is hy dood, Beeld, 27 Augustus 2014

 Woorde 
Die eerste tradisionele vers van die liedjie:

Verdere verse, wat later deur C.J. Langenhoven geskryf is:

 Verwysings 

 Eksterne skakels 


Kategorie:Afrikaanse volksmusiek